Document ID: 32009D0759

ΑΠΌΦΑΣΗ ΤΗΣ ΕΠΙΤΡΟΠΉΣ
της 15ης Οκτωβρίου 2009
για την τροποποίηση της απόφασης 2008/155/ΕΚ όσον αφορά την περίοδο εφαρμογής της και ορισμένες ομάδες συλλογής και παραγωγής εμβρύων στην Αυστραλία, στον Καναδά, στη Νέα Ζηλανδία και στις Ηνωμένες Πολιτείες
[κοινοποιηθείσα υπό τον αριθμό Ε(2009) 7730]
(Κείμενο που παρουσιάζει ενδιαφέρον για τον ΕΟΧ)
(2009/759/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές εμβρύων κατοικίδιων βοοειδών από τρίτες χώρες (1), και ιδίως το άρθρο 8 παράγραφος 1,
Εκτιμώντας τα ακόλουθα:
(1)
Η απόφαση 2008/155/ΕΟΚ της Επιτροπής, της 14ης Φεβρουαρίου 2008, για την κατάρτιση των καταλόγων των ομάδων συλλογής και παραγωγής εμβρύων σε τρίτες χώρες οι οποίες έχουν εγκριθεί για εισαγωγές εμβρύων βοοειδών στην Κοινότητα (2), προβλέπει ότι τα κράτη μέλη εισάγουν έμβρυα κατοικίδιων βοοειδών από τρίτες χώρες μόνον εάν τα έμβρυα έχουν συλλεχθεί, μεταποιηθεί και αποθηκευτεί από τις ομάδες συλλογής και παραγωγής εμβρύων που περιλαμβάνονται στους καταλόγους του παραρτήματος της εν λόγω απόφασης.
(2)
Το άρθρο 8 της οδηγίας 89/556/ΕΟΚ τροποποιήθηκε με το άρθρο 6 παράγραφος 2 της οδηγίας 2008/73/ΕΚ του Συμβουλίου, της 15ης Ιουλίου 2008, για την απλούστευση των διαδικασιών καταχώρισης και δημοσίευσης πληροφοριών στον κτηνιατρικό και ζωοτεχνικό τομέα και για την τροποποίηση των οδηγιών 64/432/ΕΟΚ, 77/504/ΕΟΚ, 88/407/ΕΟΚ, 88/661/ΕΟΚ, 89/361/ΕΟΚ, 89/556/ΕΟΚ, 90/426/ΕΟΚ, 90/427/ΕΟΚ, 90/428/ΕΟΚ, 90/429/ΕΟΚ, 90/539/ΕΟΚ, 91/68/ΕΟΚ, 91/496/ΕΟΚ, 92/35/ΕΟΚ, 92/65/ΕΟΚ, 92/66/ΕΟΚ, 92/119/ΕΟΚ, 94/28/ΕΚ, 2000/75/ΕΚ, της απόφασης 2000/258/ΕΚ και των οδηγιών 2001/89/ΕΚ, 2002/60/ΕΚ και 2005/94/ΕΚ (3). Μετά την τροποποίηση αυτή, η οποία εφαρμόζεται από την 1η Ιανουαρίου 2010, ο κατάλογος των ομάδων συλλογής και παραγωγής εμβρύων βοοειδών δεν θα καθορίζεται πλέον με απόφαση της Επιτροπής. Συνεπώς, η απόφαση 2008/155/ΕΚ πρέπει να εφαρμόζεται μόνον έως την 31η Δεκεμβρίου 2009.
(3)
Η Αυστραλία, ο Καναδάς, η Νέα Ζηλανδία και οι Ηνωμένες Πολιτείες της Αμερικής ζήτησαν να γίνουν τροποποιήσεις στις καταχωρίσεις των χωρών αυτών στον εν λόγω κατάλογο σχετικά με ορισμένες ομάδες συλλογής και παραγωγής εμβρύων. Η Αυστραλία, ο Καναδάς, η Νέα Ζηλανδία και οι Ηνωμένες Πολιτείες της Αμερικής έχουν παράσχει εγγυήσεις όσον αφορά τη συμμόρφωση προς τους ενδεδειγμένους κανόνες της οδηγίας 89/556/ΕΟΚ και οι σχετικές ομάδες συλλογής και παραγωγής εμβρύων έχουν εγκριθεί επίσημα για εξαγωγές προς την Κοινότητα από τις κτηνιατρικές υπηρεσίες των εν λόγω τρίτων χωρών.
(4)
Συνεπώς, η απόφαση 2008/155/ΕΚ πρέπει να τροποποιηθεί ανάλογα.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2008/155/ΕΚ τροποποιείται ως εξής:
1)
Παρεμβάλλεται το ακόλουθο άρθρο:
«Άρθρο 2α
Η απόφαση εφαρμόζεται έως τις 31 Δεκεμβρίου 2009.».
2)
Το παράρτημα αντικαθίσταται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 15 Οκτωβρίου 2009.

Labels: 16
5
7
3
0
6